als_Latn dik_Latn sag_Latn
Temat Kryesore
- Çela iu bëri thirrje sot të gjithë debitorëve ndaj energjisë që të mos lënë për ditën e fundit nënshkrimin e marrëveshjes me OSHEE-në, për pagesat me këste dhe ulje me 80% të kamatës
Administratori i OSHEE-së, Adrian Çela iu bëri thirrje sot të gjithë debitorëve ndaj energjisë që të mos lënë për ditën e fundit nënshkrimin e marrëveshjes me OSHEE-në, për pagesat me këste dhe ulje me 80% të kamatës.
Çela inspektoi sot Zyrat e Kujdesit ndaj Klientit, ku paguhet fatura e dritave dhe ofrohet shërbimi ndaj abonentëve. Duke marrë shkas nga flukset e ditëve të fundit të muajit shkurt, administratori ftoi mediat të shikonin nga afër situatën në sportelet e OSHEE-së, ku dha prononcimin e rastit.
“Siç e shikoni dhe vetë, pasi keni qenë dëshmitarë të radhëve pafund për të paguar dritat dhe lidhur aktëmarrëveshje me OSHEE për pagesat me këste, si pasojë e afrimit të skadimit të datës 28 shkurt, sot që flasim situata duket e normalizuar.
Kompania mori masa për të shtyrë afatin deri më 31 mars, për t'u dhënë mundësi të gjithë atyre që nuk e menaxhuan si duhet kohën. Teksa konstatoi një normalizim të fluksit, të numrit të aktmarrëveshjeve, diku te 2000 kontrata në ditë, nga 9000 që ishte në ditët e fundit të shkurtit, Çela theksoi se kjo datë do të jetë e fundit
“Afat tjetër nuk ka, prandaj askush të mos e lerë në ditën e fundit të hyjë në marrëveshje me OSHEE për pagesat me këste dhe ulje me 80% të kamatës”, deklaroi administratori Çela.
Në ditët e para të muajit mars janë lidhur rreth 6000 aktëmarrëveshje mes debitorëve dhe OSHEE, numër ky që pritet të rritet. Sakaq, kreu i OSHEE u kujtoi bizneseve të bëhen pjesë e fushatës së re, për të paguar me këste detyrimet që kanë ndaj kompanisë. Deri më tani, janë lidhur 300 aktmarrëveshje.
/Shekulli Online/
Shtoni një koment
2 Komente
vlonjati
o CELA po si do i kryej veprimet nje person qe i ka paguar shume muaj ku kane vulen dhe ju i thoni esc e kerkoi ti neper zyrat e postes ose tek personi qe kishte vendosur shteti i cili paguhej dhe paret tona i fuste ne xhep , kur keto duhen te hiqen direkt dhe te mereni ju me hajdutet dhe jo populli .si mund te lidh une kontraren kur aparati mates (SAHATI) KA 500kv me pak se fatura ?dhe ku pyes neper zyrat tuaja me thon qe do te vi 0 kv deri sa te barazohet sahati me faturen kur une keto i kam paguar 1 vit me para.atehere perse ju me vini kamat vonese ku une nuk i paguaj?
Labi_kucjoti
zoti cela jetoni me situaten ne shqiperi ju qe njerzit po vrasin veten se skan dhe po marrin ushqime me liste per cfar afatesh u flet Cela po shume persona qe u kan hedh dritat afrofe pa u vendosur sahat dhe pa u cuar fature energjie Mendoni pak per njerzit ne nevoje zorti merrni me shume nga ata qe paguajn 600 mije eu per nje vrasje Shtyje afatin per ata qe kane te paguajn dhe bej falje per te gjith njerzit fukarenj
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn mlt_Latn als_Latn ltg_Latn als_Latn als_Latn als_Latn